Pas de Calais (departament)

Lo Pas de Calais (62) (en francés le Pas-de-Calais) es un departament de França, dins la region administrativa dels Nauts de França.
Deu son nom al pas de Calais, l'estreit que lo dessepara d'Anglatèrra. La prefecture del departament es Arràs. L'Insee e la Pòsta li atribuïsson lo còde 62.

Lo Pas de Calais se caracteriza per son territòri contrastat que regropa un patrimòni toristic e natural important d'un latz e, d'un autre latz, de zonas fòrça urbanizadas. Es un dels departaments pus poblats de França, mai que mai a son extremitat èst qu'abriga mai de la mitat de sa populacion. Se ten pas de vila grandassa, ni de centre urban polarizant, dispausa pas mens d'un malhun equilibrat de vilas mejanas e secondàrias que las principalas son Calais, Boulogne-sur-Mer, Arràs e Lens.

Foguèt creat pel regropament d'Artés (alentorns d'Arràs, Béthune, Lens e Saint-Omer e d'una partida de l'anciana Picardia (alentorns de Boulogne-sur-Mer e Calais), dos territòris que demòran, encara uèi, pron diferents culturalament e economicament. Fins al 1èr de genièr de 2016, lo Pas-de-Calais èra restacat al departament del Nòrd per formar la region Nord-Pas-de-Calais. Uèi, constituís amb quatre autres departements, la region dels Nauts-de-França. 

Categoria:Pas de Calais